paragraph_text: Rodio se kao sin komunističkog veterana Xi Zhongxuna (1913. – 2002.), a početak političke karijere uglavnom je proveo u provinciji Fujian. Kasnije je imenovan za šefa Partije u susjednoj provinciji Zhejiang, da bi potom bio imenovan za šefa partijske organizacije u Šangaju nakon smjene Chen Liangyua. Poznat je po svom tvrdom stavu prema korupciji kao i otvorenom zalaganju za političke i tržisne reforme te uživa status prezumptivnog nasljednika bivšeg generalnog sekretara Hu Jintaoa odnosno najvišeg vođe KPK u tzv. petoj generaciji vodstva.<ref>https://web.archive.org/web/20130809111058/https://www.giga-hamburg.de/dl/download.php?d=%2Fcontent%2Fias%2Farchiv%2Fcds%2Fcds_0905.pdf Preuzeto 3. studenoga 2018.